S-737/2014

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 2, september sl., á hendur B-kk-þgf B-kk-þgf, Óstaðsettum í hús, „fyrir eftirtalin hegningar- og umferðarlagabrot, á árinu 2014 með því að hafa:

Föstudaginn 14. mars í versluninni Nóatún, Nóatúni 17, stolið kókdós, samloku, lambafille, lamba ribeye og folaldasteik, samtals að verðmælti kr. 7.476.

Föstudaginn 27. júní ekið bifreiðinni ET-634 sviptur ökurétti og undir áhrifum ávana- og fíkniefna (í blóði mældist metýlfenídat 15 ng/ml og morfín 365 ng/ml) um Kringlumýrarbraut uns aksturinn var stöðvaður.

Fimmtudaginn 3. júlí í verslun Hagkaups, Smáralind, stolið ís og hnetum samtals að verðmæti kr. 1.537.

Föstudaginn 11. júlí ekið bifreiðinni ET-634 sviptur ökuréttindi og undir áhrifum ávana- og fíkniefna (í blóði mældist amfetamín 140 ng/ml) um Arnarbakka við Eyjabakka uns aksturinn var stöðvaður.

Þriðjudaginn 15. júlí í versluninni Kostur lágvöruverslun ehf., Dalvegi 10-14, stolið tveimur kalkúnabringum og tveimur gosdósum af gerðinni Mountain Dew Code Red, samtals að verðmæti kr. 6.522.

Teljast framangreind brot í liðum 1, 3, og 5 varða við 244. gr. almennra hegningarlaga nr. 19/1940 og brot í lið 2 og 4 við 1. mgr., sbr. 2. mgr., 45. gr. a. og 1. mgr. 48. gr., sbr. 1. mgr.100. gr. umferðarlaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Einkaréttarkrafa:

Vegna ákæruliðar 3 gerir Hagar hf., kröfu um að hinn kærði verði dæmdur til að greiða kröfuhafa skaðabætur samtals að fjárhæð kr. 1.537, auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 3. júlí 2014 og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 3 mánuði. Ákærði greiði skaðabætur eins og í dómsorði segir. Ákærði greiði 330.556 krónur í sakarkostnað og málsvarnarþóknun skipaðs verjanda síns, S-kk-ef H-kk-ef hrl., 75.300 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, B-kk-nf B-kk-nf, sæti fangelsi í 3 mánuði.

Ákærði greiði Högum hf. 1.537 krónur með vöxtum samkvæmt 1. mgr. 8. gr. laga nr. 38/2001 frá 3. júlí 2014 til 18. október sama ár en með dráttarvöxtum samkvæmt 1. mgr. sömu laga frá þeim degi til greiðsludags.

Ákærði greiði 330.556 krónur í sakarkostnað og málsvarnarþóknun skipaðs verjanda síns, S-kk-ef H-kk-ef hrl., 75.300 krónur að meðtöldum virðisaukaskatti.

A-kk-nf Í-kk-nf